APL. “Liverpul” o‘z uyida “Manchester Yunayted”ni yuta olmadi va 3-o‘ringa tushib ketdi

Futbol bo‘yicha Angliya Premyer Ligasi 19-turi doirasida 17-yanvar, yakshanba kuni “Liverpul” o‘z maydonida “Manchester Yunayted”ni qabul qildi.

Tomonlar o‘yin davomida har qancha urinmasin gol ura olmadi va 0:0 hisobidagi durangga rozi bo‘ldi.
“Manchester Yunayted” ushbu durangdan so‘ng ochkolari sonini 37 taga yetkazib, peshqadamlikni mustahkamlab oldi. “Liverpul” esa 34 ochko bilan 3-o‘ringa tushdi. “Lester” ushbu turdagi g‘alabasi sabab 35 ochko bilan 2-o‘ringa ko‘tarilib olgan.
“Liverpul”—“Manchester Yunayted” uchrashuvi videosharhini bu yerda ko‘rish mumkin — video.
APL
19-tur bahslari
17-yanvar, yakshanba
“Liverpul”—“Manchester Yunayted” 0:0
“Liverpul” – Alisson, Fabinyo, Aleksander-Arnold, Robertson, Veynaldum (Milner, 89), Tiago Alkantara, Saloh, Shakiri (Jons, 76), Mane, Henderson, Firmino (Origi, 85).
“Manchester Yunayted” – De Xea, Maguayr, Shou, Lindelyof, Uan-Bissaka, Fred, Maktomini, Pogba, Brunu Fernandesh (Grinvud, 89), Marsyal (Kavani, 61), Reshford.
Ogohlantirishlar: Shakiri (33), Fabinyo (66), Reshford (90).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!